Þrátt fyrir að hafa fallið tæpa 40 metra niður í fjöruna virðast þau ekki hafa slasast alvarlega miðað við fyrstu fregnir , maðurinn mun þó vera fótbrotinn og konan með meiðsli í baki . Það er lán þeirra að þau einhvern veginn fljóta ofan á þessu niður , það er alveg með ólíkindum að sleppa lifandi úr þessu . Mikill fjöldi ferðamanna fer að Dyrhólaey á ári hverju . Það hefur náttúrulega ekkert fjármagn verið til í þennan stað , en við höfum samt verið með merkingar þar sem er hætta á grjóthruni og eins er komin upp aðvörun í sambandi við brimið , að vara sig á öldunni þarna og við Reynisfjall . “ Það þyrfti að reyna að girða fyrir þessa brún , en það er aldrei hægt að girða fyrir allt svona . “